آمریکا‌نین 45ینجی باشقانی اولا‌راق ژانویه آییندا مقامیندا اوتورا‌جاق اولان دونالد ترامپ، کابینه‌سینی شکیللندیرمه‌یه باشلادی.
ترامپین خزانه و تیجارت باخانلیقلارینا سئچدیگی آدلار، یورومچولار طرفین‌دن "ریسک‌سیز" اولا‌راق خاراکتریزه ائدیلدی.
یاتیریم بانکی گولدمن ساکس'ین اسکی اورتاقلاریندان‌ و ترامپین سئچیم کامپانیاسیندا مالیه مودورو اولا‌راق چالیشان استیو منوچین، خزانه ناظیری اولا‌راق یئنی کابینه‌ده یئرینی آلا‌جاق.
وال ایستریت ایله یاخین باغلانتی اولان منوچین‌ین سئچیلمه‌سی، بازارلاردا راحاتلاماغا سبب اولدو.
ترامپ، تیجارت ناظیرلیگینه سئچدیگی میلیاردر ویلبور روس اوچون ایسه؛
"آمریکا صنایعسی‌نین بیر شامپیونو و شیرکت‌لره باشاری‌لی اولما‌لاری اوچون نئجه کؤمک ائدیلمه‌سی لازیم اولدوغونو بیلیر. ان اهمیت‌لی‌سی، ایندییه قدر تانیدیغیم ان یاخشی مذاکیره‌چی" ایفاده‌لرینی ایستیفاده ائتدی.
ترامپ، ساغلیق ناظیرلیگی وظیفه‌سینه جورجیا'دان نماینده‌لر مجلیسی عضوو توم پرایس،ی سئچدی.
اوبامانین گتیردیگی ساغلیق سیغورتاسی اصلاحاتینی آغیر تنقید ائدن پرایس آچیقلاماسیندا؛
"2016 سئچیمی، آمریکا خالقی‌نین گئرچک بیر دییشمه ایستدیگینی گؤستردی." شکلینده دانیشدی.
دونالد ترامپ‌ین خاریجی ایشلر ناظیری اولا‌راق دوشوندوگو ادعا ائدیلن آد، اسکی سیا باشقانی، ژنرال دیوید پترائوس .
ترامپ‌ین نقلیات ناظیرلیگینه دوشوندوگو آد ایسه، 63 یاشین‌داکی ایلین چاو .
ناظیرلیک اوچون گؤستریله‌جک نامیزدلرین بو وظیفه‌لره گله‌بیلملری اوچون سناتونون تصدیقینی آلماسی لازیم‌دیر.
